આજે આપણને રોજ નાહ્વાની અને સ્વચ્છ કપડાં પહેરવાની વાત બહુ આશ્ચર્યજનક ન લાગે. પણ આજથી ૨૦૦ વર્ષ પહેલા આપણાં જીવનમાં સ્વચ્છતાનું આટલું મહત્વ ન હતું. રોજ નાહવા જવું, ધોયેલા કપડાં પહેરવા, ગાળેલું પાણી પીવું જેવી વાતો પર લોકો વધુ ભાર ન મુકતાં. ત્યારે સહજાનંદ સ્વામીએ સ્વચ્છતા પર ભાર મુક્યો. લોકોને ગાળીને પાણી પીવાની આજ્ઞા કરી. ધોયેલા કપડાં પહેરવા જણાવ્યું. આને કારણે ગંદકીને કારણે થતાં રોગો અટક્યાં એટલુ જ નહીં, મંદિરોને પણ સ્વચ્છ રાખવા પર ભાર મુક્યો. ગુજરાતના મોટા ભાગના મંદિરો ગંદા હોય છે, ત્યારે સ્વામીનારાયણ સંપ્રદાયના મંદિરો સ્વચ્છતાનાં અદભૂત નમૂના છે. સહજાનંદ સ્વામીના અનુયાયીઓની સ્વચ્છતા અને શિષ્ટાચારથી પ્રભાવીત થઇને જામનગર( કદાચ)ના અંગ્રેજ અધિકારીએ સમગ્ર જિલ્લામાં બધા સ્વામીનારાયણ થઇ જાય તેવો સર્ક્યુલર નીકાળવાની આજ્ઞા આપી હતી. પણ ધાર્મિક બાબતોમાં અંગ્રેજ સરકાર દખલ ન કરતી હોવાથી અંતે વિચાર મૂલતવી રાખ્યો.